CELEX: 32006D0168
Language: ro
Date: 2006-01-04 00:00:00
Title: Decizia Comisiei din 4 ianuarie 2006 de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE [notificată cu numărul C(2005) 5796]Text cu relevanță pentru SEE.

Anunţ juridic important

|

32006D0168

Official Journal L 057 , 28/02/2006 P. 0019 - 0034 Official Journal L 118 , 08/05/2007 P. 0320 - 0335

		20060104Decizia Comisieidin 4 ianuarie 2006de stabilire a condițiilor de sănătate animală și a certificării sanitar-veterinare privind importul în Comunitate de embrioni de animale din specia bovină și de abrogare a Deciziei 2005/217/CE[notificată cu numărul C(2005) 5796](Text cu relevanță pentru SEE)(2006/168/CE)COMISIA COMUNITĂȚILOR EUROPENE,având în vedere tratatul de instituire a Comunității Europene,având în vedere Directiva 89/556/CE a Consiliului din 25 septembrie 1989 de stabilire a condițiilor de sănătate animală care reglementează comerțul intracomunitar și importurile de embrioni de animale domestice din specia bovină provenind din țări terțe [1], în special articolul 7 alineatul (1) și articolul 9 alineatul (1) primul paragraf litera (b),întrucât:(1) Directiva 89/556/CEE stabilește condițiile de sănătate animală aplicabile comerțului intracomunitar și importului de embrioni proaspeți și congelați de animale domestice din specia bovină provenind din țări terțe.(2) Această directivă prevede, între altele, că embrionii bovini pot fi transferați dintr-un stat membru într-altul numai în cazul în care au fost concepuți ca urmare a unei inseminări artificială sau fecundări in vitro cu material seminal recoltat de la donatorii de la un centru de colectare a materialului seminal autorizat de autoritatea competentă pentru recoltarea, tratarea și depozitarea materialului seminal sau cu material seminal importat în conformitate cu Directiva 88/407/CEE a Consiliului din 14 iunie 1988 de stabilire a cerințelor de sănătate animală aplicabile în comertul intracomunitar și la importurile de material seminal congelat de animale domestice din specia bovină [2].(3) Decizia 92/452/CEE din 30 iulie 1992 de stabilire a listelor cu echipele de colectare a embrionilor aprobate în țările terțe pentru exportul de embrioni de animale din specia bovină către Comunitate [3] prevede că statele membre pot importa embrioni originari din țări terțe numai în cazul în care acești embrioni au fost recoltați, tratați și depozitați de către echipele de recoltare de embrioni prevăzute în lista anexată deciziei respective.(4) Ca urmare a problemelor de ordin comercial aferente noilor condiții, mai restrictive, introduse de Decizia 92/471/CEE [4] cu privire la materialul seminal de bovine utilizat pentru fertilizare, Comisia adoptă Decizia 2005/217/CE din 9 martie 2005 de stabilire a condițiilor de sănătate animală și a certificării sanitar-veterinare privind importul în Comunitate de embrioni de bovine [5].(5) Decizia 2005/217/CE autorizează, pentru o perioadă de tranziție al cărei termen este stabilit la 31 decembrie 2006, importul de embrioni de bovine recoltați sau produși până la 1 ianuarie 2006 și concepuți din material seminal care nu corespunde în totalitate cerințelor din Directiva 88/407/CEE, cu condiția ca embrionii să fie implantați în animalele femele din specia bovină aflate în statul membru de destinație și să nu facă obiectul unor schimburi intracomunitare.(6) Societatea internațională de transferuri de embrioni (IETS) consideră că riscul transmiterii anumitor boli contagioase de la embrioni la receptori sau la descendenții acestora este neglijabil, în cazul în care embrionii sunt manipulați în mod adecvat între recoltare și transfer. Aceasta este și poziția Organizației mondiale a sănătății animale (OIE) cu privire la embrionii obținuți in vivo. Cu toate acestea, din dorința de protejare a sănătății animale, este necesar să se adopte, în prealabil, măsuri de precauție adecvate, cu privire la materialul seminal utilizat pentru fecundare, în special în cazul embrionilor produși in vitro.(7) Prin urmare, este necesară adaptarea cerințelor comunitare care reglementează importul de embrioni de bovine obținuți prin fecundare naturală (in vivo) și produși prin fecundare in vitro, în special cu privire la materialul seminal utilizat pentru fecundare.(8) Având în vedere analiza riscului efectuată de Societatea internațională a transferurilor de embrioni (IETS) și în spiritul recomandărilor OIE, este necesară simplificarea cerințelor care reglementează importul de embrioni de bovine obținuți prin fecundare in vivo, cu menținerea unor cerințe de sănătate animală mai stricte cu privire la importul de embrioni produși prin fecundare in vitro, însoțite de restricții speciale în cazul în care zona pelucidă a fost afectată în cursul procesului.(9) Pentru o mai mare claritate a legislației comunitare, este necesară abrogarea Deciziei 2005/217/CE și înlocuirea ei cu prezenta decizie.(10) Cu toate acestea, pentru a permite operatorilor economici să se adapteze noilor cerințe introduse prin prezenta decizie, este necesar să se prevadă o perioadă de tranziție în cursul căreia importurile de embrioni de animale domestice din specia bovină recoltați sau produși până la 1 ianuarie 2006 să poată fi importați în Comunitate, în anumite condiții, în conformitate cu cerințele stabilite de anexa V la prezenta decizie.(11) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Condiții generale care reglementează importul de embrioniStatele membre autorizează importul de embrioni de animale domestice din specia bovină (denumiți în continuare "embrioni") recoltați sau produși într-o țară terță menționată în lista din anexa I la prezenta decizie de către echipe de recoltare a embrionilor autorizate, menționate în lista din anexa la Decizia 92/452/CEE a Comisiei.Articolul 2Importul de embrioni produși in vivoStatele membre autorizează importul de embrioni obținuți prin fertilizare in vivo și care îndeplinesc cerințele de sănătate animală stabilite în certificatul sanitar-veterinar al cărui model este prevăzut de anexa II.Articolul 3Importul de embrioni produși in vitro(1) Statele membre autorizează importul de embrioni produși prin fecundare in vitro cu material seminal în conformitate cu cerințele Directivei 88/407/CEE și care îndeplinesc cerințele de sănătate animală stabilite în certificatul sanitar-veterinar al cărui model este prevăzut de anexa III la prezenta decizie.(2) Statele membre autorizează importul de embrioni produși prin fecundare in vitro cu material seminal obținut în centre de recoltare a materialului seminal sau depozitat în centre de depozitare situate în țări terțe și care sunt menționate în lista de la anexa I la Decizia 2004/639/CE a Comisiei [6] și care îndeplinește cerințele de sănătate animală stabilite în certificatul sanitar-veterinar al cărui model este prevăzut la anexa IV la prezenta decizie, cu condiția ca embrionii menționați:(a) să fie excluși din comerțul intracomunitar;(b) să fie implantați în exclusivitate în animale femele din specia bovină, aflate în statul membru de destinație indicat în certificatul sanitar-veterinar.Articolul 4Măsuri tranzitoriiPrin derogare de la articolele 2 și 3, statele membre autorizează, până la 31 decembrie 2006, importul de embrioni provenind din țările terțe enumerate la anexa I, cu condiția ca acești embrioni să îndeplinească:(a) cerințele de sănătate animală stabilite în certificatul sanitar-veterinar al cărui model este prevăzut la anexa V;(b) următoarele condiții:(i) să fi fost recoltați sau produși până la 1 ianuarie 2006;(ii) să fie destinați în exclusivitate implantării în animale femele din specia bovină aflate în statul membru de destinație indicat în certificatul sanitar-veterinar;(iii) să fie excluși din comerțul intracomunitar;(iv) să fie însoțiți de un certificat de tipul menționat anterior, completat regulamentar, până la 1 ianuarie 2007.Articolul 5AbrogareDecizia 2005/217/CE se abrogă.Articolul 6AplicabilitatePrezenta decizie se aplică de la 1 ianuarie 2006.Articolul 7DestinatariPrezenta decizie se adresează statelor membre.Adoptată la Bruxelles, 4 ianuarie 2006.Pentru ComisieMarkos KyprianouMembru al Comisiei[1] JO L 302, 19.10.1989, p. 1. Directivă, astfel cum a fost modificată prin Regulamentul (CE) nr. 806/2003 (JO L 122, 16.5.2003, p. 1).[2] JO L 194, 22.7.1988, p. 10. Directivă, astfel cum a fost modificată prin Decizia 2004/101/CE a Comisiei (JO L 30, 4.2.2004, p. 15).[3] JO L 250, 29.8.1992, p. 40. Decizie, astfel cum a fost modificată ultima dată prin Decizia 2005/774/CE (JO L 291, 5.11.2005, p. 46).[4] JO L 270, 15.9.1992, p. 27. Decizie, astfel cum a fost modificată ultima dată prin Decizia 2004/786/CE (JO L 346, 23.11.2004, p. 32).[5] JO L 69, 16.3.2005, p. 41.[6] JO L 292, 15.9.2004, p. 21.--------------------------------------------------20060104ANEXA ICod ISO | Țara | Certificat sanitar-veterinar de utilizat | Observații |AR | Argentina | ANEXA II | ANEXA III | ANEXA IV | |AU | Australia | ANEXA II | ANEXA III | ANEXA IV | Garanțiile suplimentare prevăzute la punctul 11.5.2 din certificatul prevăzut la anexa II și la punctul 11.6.2 din certificatele prevăzute în anexele III și IV sunt obligatorii. |CA | Canada | ANEXA II | ANEXA III | ANEXA IV | |CH | Elveția [1] | ANEXA II | ANEXA III | ANEXA IV | |HR | Croația | ANEXA II | ANEXA III | ANEXA IV | |IL | Israel | ANEXA II | ANEXA III | ANEXA IV | |MK | Fosta Republică Iugoslavă a Macedoniei [2] | ANEXA II | ANEXA III | ANEXA IV | |NZ | Noua-Zeelandă | ANEXA II | ANEXA III | ANEXA IV | |RO | România | ANEXA II | ANEXA III | ANEXA IV | |US | Statele Unite ale Americii | ANEXA II | ANEXA III | ANEXA IV | |[*] Fără a aduce atingere cerințelor specifice de autorizare prevăzute în oricare acord comunitar încheiat cu țări terțe.[**] Cod provizoriu care nu afectează denumirea definitivă a țării și care va fi atribuit după încheierea negocierilor care au loc la Națiunile Unite.--------------------------------------------------20060104ANEXA IIEmbrioni de animale domestice din specia bovină, obținuți prin fecundare in vivo, destinați importului și recoltați în conformitate cu Directiva 89/556/CEE a Consiliului+++++ TIFF ++++++++++ TIFF ++++++++++ TIFF +++++--------------------------------------------------20060104ANEXA IIIEmbrioni de animale domestice din specia bovină, obținuți prin fecundare in vitro, destinați importului și concepuți din material seminal în conformitate cu cerințele Directivei 88/407/CEE a Consiliului+++++ TIFF ++++++++++ TIFF ++++++++++ TIFF +++++--------------------------------------------------20060104ANEXA IVEmbrioni de animale domestice din specia bovină, obținuți prin fecundare in vitro și concepuți din material seminal provenit din centre de recoltare sau de depozitare a materialului seminal autorizate de autoritatea competentă din țara exportatoare+++++ TIFF ++++++++++ TIFF ++++++++++ TIFF +++++--------------------------------------------------20060104ANEXA VCERTIFICAT SANITAR-VETERINAR PENTRU EMBRIONII DE ANIMALE DOMESTICE DIN SPECIA BOVINĂ DESTINAȚI IMPORTULUI, RECOLTAȚI SAU PRODUȘI PÂNĂ LA 1 IANUARIE 2006+++++ TIFF ++++++++++ TIFF ++++++++++ TIFF +++++--------------------------------------------------